
ΑΘΗΝΑ 
ΦΕΒΡΟΥΑΡΙΟΥ 1986 


ΤΕΥΧΟΣ ΔΕΥΤΕΡΟ 



ΠΕΡΙΕΧΟΜΕΝΑ 


ΥηΟΥΡΠΚΕΧ ΑΠΟΦΑΧΕΙΖ ΚΑΙ ΕΓΚΡΙΧΕΙΖ 


Χαρακτηρισμός ως έργου τέχνης του αρχοντικού ιδιοκτη¬ 


σίας κληρονόμων Γ. Φίλιππύπουλου και Μ. Μαλαπούνη 

στο Λουκο Πηλίου.1 

ζρακηριαμός ως έργου τέχνης του κτηρίου Ιδιοκτησίας 
Πανιτ. Δ. Κατσούδη στις οδούς Κοντοπούλου κα·ι Ευαγ- 
γίλιστρίας σπη Λαμία μαζί με τον περιβάλλοντα χώρο 
τοο.2 


Ανακοίνωση χαρακτηρισμού ως αρχαίου μνημείου Κινστέρ- 

νας στην Πάνω Πύλη θεσ/νίκης.3 

Χαρακτηρισμός ως έργου τέχνης και ως ιστορικού διατηρη¬ 
τέου μνημείου της Κρήνης των ΝηΐοΊδων Νυμφών στην 

πλ. Αγ. Γεωργίου Ζαγοράς Πηλίσυ.4 

Χαρακτηρισμός ως ιστορικού διατηρητέου μνημείου του κα¬ 
νακιού «Ζαβιτσίάνου» ιδιοκτησίας Μαρίνας Δερβέναγα, 
στην Πηγή (μεγάλη Πούλιανα) Τρικάλων.5 


Χαρακτηρισμός ως ιστορικού διατηρητέου μνημείου της οι¬ 
κίας Ευσταθίου και Νικολάου Κράλη στη Μήδυμνα Λέ¬ 


σβου και χώρου που το περιβάλλει. ...6 

Χαρακτηρισμός ως έργου τέχνης του σχολικού κτιρίου της 
κοινότητας Παραδείσιου Ρόδου, ση δέση «Μπαρμπακά¬ 
να».7 

Χαρακτηρισμός ως ιστορικού τόπου του αμφιθεατρικού χώ¬ 
ρου με την πλατεία του, γνωστού ως «στάδιο» στις Μη¬ 
λιές Πηλίου. 8 

Χαρακτηρισμός ως έργου τέχνης του συγκροτήματος ΥΓΕ¬ 


ΙΑ Β088Α στην περιοχή Σαρρόκου της Κέρκυρας. 9 
Χαρακτηρισμός ως ιστορικού διατηρητέου μνημείου της οι¬ 
κίας Χρυσής Μπουρίαντωνάκη στις οδούς Αρίωνης και 
Μυρσίλλσυ της Μήδυμνας Λέσβου.10 

Καδορισμύς προυποδέσεων εκ νέου απογραφής διαγραφέν- 
των ναυτικών σύμφωνα με το άρδρο 35 του Ν. 1085/80 
(και εξαιρέσεις διαγραφής). 11 


Χορήγηση άδειας ασκήσεως επαγγέλματος ιατρού στην Ευ¬ 
δοξία Στυλιατου του Δημητρίου, για την περιφέρεια του 

Ιατρικού Συλλόγου Αγρινίου.12 

Έγκριση πρόσληψης προσωπικού με τις διατάξεις του 
Κεφ. Β του ;Ν. 993/79 στο Νοσοκομείο Ατυχημάτων και 
Αποκαταστάσεως Τραυματιών Αναπήρων «Ο ΑΠΟΣΤΟ¬ 
ΛΟΣ ΠΑΥΛΟΣ». ^ 

Χορήγηση άδειας ασκήσεως επαγγέλμο^ς ” ιατρού 'στό 
Σπυρίδωνα Ματδαίου του Ζαφειρίου για την περιφέρεια 
ΙΖιΛ ..14 


του 


Χορήγηση άδειας ασκήσεως επαγγέλματος ιατρού στο Δη- 
μήτριο Καλογερά του Μιχαήλ και Νικόλαο Ματίδη του 

Κων/νου για την περιφέρεια του ΕΣ.Α..15 

Χορήγηση άδειας άσκησης οδοντιατρικού επαγγέλματος 

στη βωμοπούλου Διαμάντω στο Δ.ΔΑ.·16 

Χορήγηση άδειας άσκησης ιατρικού επαγγέλματος στην 

Παπαδουλή Δέσποινα στο Δ.ΔΑ.17 

Χορήγηση άδειας άσκησης ιατρικού επαγγέλματος στο Δη¬ 
μητρούλη Δημήτριο. στο Δ.ΔΑ.18 

Χορήγηση άδειας άσκησης ιατρικού επαγγέλματος στη Γε- 

ωργιάδη Ερμιόνη, στο Δ Δ.Α.19 

Ανάκληση άδειας ιδρύσεως και λειτουργίας φαρμακείου του 
Σωτηρίου Τραγανίτη στο Δήμο Τρικκάΐων του νομού 
Τρικάλων.„.20 


ΑΓΟΡΑΝΟΜΙΚΕΧ ΔΙΑΤΑ2ΕΙΧ 

Τροποποίηση του άρδρου 409 της 72/77 Α.Δ. όπως αυτό 


αντίκαταστάδηκε με τη 13/1983 Α.Δ.21 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριδ. Γ/2714/43961 (1) 


Χαρακτηρισμός ως έργου τέχνης του αρχοντικού ιδιοκτη¬ 
σίας κληρονόμων Γ. Φιλιππόπουλου και Μ. Μ αλατιού νη 
στο Λαύκο Πηλίου. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη : 

1. Τις διατάξεις α) του Ν.1558/85 «περί Κυβέρνησης 
και Κυβερνητικών Οργάνων» που δημοσι:υθήκε στο ΦΕΚ 

137/τ. Α'/ 26.7.85. 

β) Του άρθρου 52 του Ν.5351/32 «Περί Αρχαιοτήτων» 
γ) Του Ν.1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 1830» 
δ) Του Π.Δ.941/77 «περί Οργανισμού του ΥΠΠΕ». 
ε) Την Υ.Α. ΟΕ/39750/6.8.85 «Μεταβίβαση αρμοδιο¬ 
τήτων και δικαιώματος υπογραφής «Με εντολή Υπουργού», 
στους, Γενικό Γραμματέα, Δ/ντές και Τμηματάρχες της 
Κεντρικής Υπηρεσίας του Υπουργείου Πολιτισμού» (ΦΕΚ 
486/Β/6.8.85). 

2. Το Π.Δ.161/26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ-ΥΧΟΠ». 

3. Τα στοιχεία του φακέλλου που σχημάτισε η 5η Εφο¬ 
ρεία Νεωτέρων Μνημείων. 

4. Την 12/12.7.85 ομόφωνη γνωμοδότηση του Τοπικού 
Συμβουλίου Μνημείων Θεσσαλίας, αποφασίζουμε : 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 




Χαρακτηρίζουμε ως έργο τέχνης ;ου χρειάζεται ειδική 
κρατική προστασία, σύμφωνα με τις διατάξεις του Ν.1469/ 
1950, το αρχοντικό ιδιοκτησίας κληρονόμων Γ. Φιλιππό- 
πουλου και Μ. Μαλαπούνη στο Λαύκο Πηλίου, γιατί απο¬ 
τελεί από τα πιο αντιπροσωπευτικά δείγματα Πηλιο- 
ρείτικης αρχιτεκτονικής και παρουσιάζει ιδιαίτερο αρχιτε¬ 
κτονικό και μορφολογικό ενδιαφέρον. 

Πρόκειται για τριόροφο κτίριο λιθόκτιστο, με ξυλοδεσιές 
και με επικάλυψη από ξύλινη στέγη και πλάκες Πηλίου. 
Είναι χωρισμένο σε δύο κατοικίες από ένα πέτρινο μεσότοιχο. 
Έχει πυργοειδή μορφή και κάτοψη σε σχήμα Π. Στο ισό¬ 
γειο υπάρχουν οι χώροι υποδοχής και αποθήκες και τα πα¬ 
ράθυρα είναι πολύ μικρά με σιδεριές ασφαλείας. Ο πρώτος 
όρος όπου υπάρχουν χώροι διαβίωσης, έχει παράθυρα μεγα¬ 
λύτερα από του ισογείου. Τέλος ο τρίτος όροφος προεξέχει 
ελαφρά στο νότιο και δυτικό τμήμα και έχει παράθυρα περισ¬ 
σότερα και μεγαλύτερα. Η γενική μορφή του κτιρίου και τα 
επιμέρους αρχιτεκτονικά του στοιχεία τόσο στις εξωτερικές 
όψεις όσο και στο εσωτερικό του, που είναι χαρακτηριστικά 
Πηλιορείτικης αρχιτεκτονικής - προσδίδουν τον χαρακτή¬ 
ρα του έργου τέχνης. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 15 Ιανουαρίου 1986 

Με Εντολή Υπουργού 
Ο Διευθυντής 

ΓΕΩΡΓ. ΝΙΝΟΣ 


Αριί. Π/32Γ?2/543®6 (0) 


Χαρακτηρισμός ως έργου τέχνης του κτηρίου ιδιοκτησίας 
Παντ. Δ. Κατσούδη στις οδούς Κοντοπούλου και Ευαγ¬ 
γελίστριας στη Λαμία μαζί με τον περιβάλλοντα χώρο 
του. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη : 

1. Τις διατάξεις : α) του Ν.1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τ. Α'/26.7.85. 

β) Του άρθρου 52 του Ν.5351/32 «περί Αρχαιοτήτων». 

γ) Του Ν.1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 1830». 

δ) Του Π.Δ.941/77 «περί Οργανισμού του ΥΠΠΕ». 
ε) Την Υ.Α. αριθ. ΟΕ/39750/6.8.85 «Μεταβίβαση αρμο¬ 
διοτήτων και δικαιώματος υπογραφής «Με Εντολή Υπουρ¬ 


γού» στους Γεν. Γραμματέα, Διευθυντές και Τμηματάρχες 
της Κεντρικής Υπηρεσίας του Υπουργείου Πολιτισμού» 
(ΦΕΚ 486/Β/6.8.85). 

2. Το Π.Δ.161/26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ-ΥΧΟΠ». 

3. Τα στοιχεία του σχετικού φακέλλου που σχημάτισε 
η 5η Εφορεία Μεωτέρων Μνημείων. 

4. Την 14/7/10.85 ομόφωνη γνωμοδότηση Τοπικού Συμ¬ 
βουλίου Μνημείων Στερεάς Ελλάδας, αποφασίζουμε : 

Χαρακτηρίζουμε ως έργο τέχνης που χρειάζεται ειδική 
κρατική προστασία σύμφωνα με τις διατάξεις του Ν.1469/50, 
το κτίριο ιδιοκτησίας Παντ. Δ. Κουτσούδα, στις οδούς Κο¬ 
ντοπούλου και Ευαγγελίστριας στη Λαμία, διότι αποτελεί 
αξιόλογο δείγμα νεοκλασσικής αρχιτεκτονικής των αρχών 
του αιώνα μας, με αρμονικό όγκο και πλούσιο διάκοσμο και 
είναι από τα αντιπροσωπευτικότερα δείγματα αυτής της 
περιόδου στη Λαμία. Πρόκειται για λιθόκτιστο κεραμοσκε¬ 
πές κτίριο που έχει σχεδόν τετράγωνη κάτοψη και αναπτύσ¬ 
σεται σε ημιυπόγειο, ισόγειο και σοφίτα. Η ημικυκλική σκά¬ 
λα που οδηγεί στο ισόγειο, όπου είναι η κατοικία, προστα¬ 
τεύεται από περίτεχνες σιδεριές, είναι δε το μοναδικό έκκε¬ 
ντρο στοιχείο της πρόσοψης. Στο εσωτερικό του ισογείου 
υπάρχει πλούσιος διάκοσμος και πλακόστρωση με αρχαΐ- 
ζουσες παραστάσεις. Επίσης το μαρμάρινο τζάκι είναι’ πολύ 
ενδιαφέρον. 

Οι όψεις που διαμορφώνονται σύμφωνα με τα νεοκλασσικά 
πρότυπα, είναι πλούσια διακοσμημένες με ψευδοπαραστάδες 
που καταλήγουν σε πήλινα κορινθιακά κιονόκρανα, κορνίζες 
που πλαισιώνουν τα ανοίγματα, οριζόντια γείσα στο πάνω 
μέρος των παραθύρων που είναι σαν τα στηρίζονται σε πή¬ 
λινους γεισίποδες, ταινίες ευθείες και οδοντωτές και πολλά 
άλλα αρχιτεκτονικά στοιχεία που με τον αρμονικό συνδυασμό 
τους δίδουν στο κτίριο τον χαρακτήρα του έργουτ έχνης. Επί¬ 
σης στη στέγη υπάρχει μικρό στηθαίο με κολωνάκια (μπα- 
λούστρες) και τρείς γλάστρες (κρατήρες). Για την πλήρη 
ανάδειξη του μνημείου, η προστασία επεκτείνεται και στον 
χώρο που το περιβάλλει και που ορίζεται με τα στοιχεία 
(Α, Β, Γ, Δ, Ε, Ζ, Η, Θ, I, Κ, Λ, Μ, Ν, Α) στο τοπογρα¬ 
φικό διάγραμμα που συνοδεύει την παρούσα Εσωτερική Δια¬ 
νομή. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 15 Ιανουαρίου 1986 

Με Εντολή Υπουργού 
Ο Διευθυντής 
ΓΕΩΡΓΙΟΣ ΝΙΝΟΣ 

Αρβ-3. Β1/434/1034/7 (3) 


Ανακοίνωση χαρακτηρισμού ως αρχαίου μνημείου Κινστέρ- 
νας στην Πάνω Πόλη Θεσσαλονίκης. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη : 

1. Την ΔΙΟΙΚ/Ο-Ε/39750/6.8.85 (ΦΕΚ 486/Β/6.8.85) 
«Μεταβίβαση εξουσίας υπογραφής «Με εντολή Υπουργού» 
στους Γενικό Γραμματέα, Διευθυντές και Τμηματάρχες του 
ΥΠΠΟ». 

2. Τις διατάξεις του άρθρου 2 του Κ.Ν.5351/32 «περί 
Αρχαιοτήτων». 

3. Γνωμοδότηση του Τοπικού Συμβουλίου μνημείων, 
όπως διατυπώθηκε στην 91/25.11.85 συνεδρία του, ανακοι¬ 
νώνουμε : 

Ότι η Κινστέρνα, που βρίσκεται στα νοτιοδυτικά της 
Μονής Βλατάδων στην Πάνω Πόλη Θεσσαλονίκης, είναι 
αρχαίο μνημείο σύμφωνα με τις διατάξεις του άρθρου 2 του 
Κ.Ν.5351/32 «περί Αρχαιοτήτων». Είναι θολωτό ,κτίσμα 
κοινής ωφελείας εποχής Παλαιολόγων. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 9 Ιανουαρίου 1986 

.Με Εντολή Υπουργού 
Ο Διευθυντής Βυζ/νων Μνημείων 

ΜΥΡΩΝ ΜΙΧΑΗΛΙΔΗΣ 

Αρι·©. Γ/29/283 (4) 


Χαρακτηρισμός ως έργου τέχνης και ως ιστορικού διατη¬ 
ρητέου μνημείου της Κρήνης των Νηϊάδων Νυμφών στην 
πλατεία Αγ. Γεωργίου Ζαγοράς Πηλίου. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη : 

1. Τις διατάξεις : α) του Ν.1558/85 «περί Κυβέρνη¬ 
σης και Κυβερνητικών Οργάνων» που δημοσιεύθηκε στο 
ΦΕΚ 137/τ.Α7 26.7.85. 

β) Του άρθρου 52 του Ν.5351/32 «περί Αρχαιοτήτων» 
γ) Του Ν.1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 1830». 
δ) Του Π.Δ.941/77 «περί Οργανισμού του ΥΠΠΕ». 
ε) Την ΥΑ 39750/6.8.85 «Μεταβίβαση αρμοδιοτήτων 
και δικαιώματος υπογραφής «Με εντολή Υπουργού» στους 
Γενικό Γραμματέα, Διευθυντές και Τμηματάρχες της 
Κεντρικής Υπηρεσίας του Υπουργείου Πολιτισμού» (ΦΕΚ 
486/Β/6.8.85). 

2. Το Π.Δ.161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργ. ΥΠΠΕ - ΥΧΟΠ 

3. Τα στοιχεία του φακέλου. 

4. Την 13/18.10.85 ομόφωνη γνωμοδότηση του Τοπι¬ 
κού Συμβουλείου Μνημείων Θεσσαλίας, αποφασίζουμε : 

Χαρακτηρίζουμε ως έργο τέχνης και ως ιστορικό διατη¬ 
ρητέο μνημείο που χρειάζεται ειδική κρατική προστασία 
σύμφωνα με τις διατάξεις του Ν.1469/50, την νεοκλασσική 
κρήνη των Νηϊάδων Νυμφών, που βρίσκεται στην πλατεία 
του Αγίου Γεωργίου Ζαγοράς Πηλίου, γιατί αποτελεί ανα¬ 
πόσπαστο κομμάτι της πλατείας, είναι από τα πρωϊμότερα 
και αξιολογότερα δείγματα στο είδος της, έχει αρμονικό 
όγκο και αξιολόγα επί μέρους στοιχεία και συνδέεται με ι¬ 
στορικές μνήμες αφού κατασκευάστηκε από μέλος της ι¬ 
στορικής οικογένειας των Κασσαβέτηδων (κτίστηκε με δα¬ 
πάνη της Ευφροσύνης χήρας του Δημητρίου Κασσαβέτη το 
1865). 

Στο πίσω μέρος της κρήνης υπάρχει τοίχος κτισμένος από 
γκρίζα σχιστολιθική πέτρα κατά το ισόδομο σύστημα δό- 
μησης. 


Ο κορμός της κρήνης είναι διαρθρωμένος κατά πλάτος σε 
τρία επίπεδα, εκ των οποίων τα δύο πίσω είναι κατασκευα¬ 
σμένα από μαρμάρινους γωνιόλιθους, αδρά δουλευμένους 
με βελονιές και περιταίνιο, και το τρίτο επίπεδο είναι η κυ¬ 
ρίως όψη της βρύσης σε μορφή «ωραίου ναού», όπως ανα¬ 
φέρει χαρακτηριστικά η επιγραφή του κτήτορα. 

Η ναόσχημη πρόσοψη βρίσκεται επάνω σε μεγάλη μαρμά¬ 
ρινη πλίνθινη κατασκευή, από την οποία ξεκινούν οι παρα- 
στάδες που καταλήγουν σε μαρμάρινα ανακλιντροειδή επί¬ 
κρανα. Τα επίκρανα αυτά υποβαστάζουν το επιστήλιο και 
την αετωματική επίστεψη με τα μαρμάρινχ ακρωτήρια. 
Στο κέντρο του τυμπάνου του αετώματος υπάρχει ανάγλυφο 
στεφάνι από κλώνο δάφνης. Το νερό χύνεται στον υπερυψω¬ 
μένο καμπυλόσχημο λάκκο από σύμπλεγμα μαρμάρινων 
δελφινιών και τρίαινες και από εκεί διοχετεύεται στη μεγάλη 
δεξαμενή που βρίσκεται ακριβώς κάτω. 

Πάνω από το σύμπλεγμα των δελφινιών υπάρχει αρχαί- 
ζουσα επιγραφή του κτήτορα την οποία συνέθεσε ο λόγιος 
της εποχής εκείνης Φίλιππος Ιωάννου σε μορφή ελεγειακών 
δίστοιχων. 

Όλα τα παραπάνω στοιχεία, το καθένα ξεχωριστά αλλά 
και στο σύνολο τους, συνθέτουν την έννοια του έργου τέχνης 
και του ιστορικού διατηρητέου μνημείου, σύμφωνα με τις 
διατάξεις του Ν.1469/50. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 17 Ιανουαρίου 1986 

Με Εντολή Υπουργού 
Ο Διευθυντής 
ΓΕΩΡΓ. ΝΙΝΟΣ 

- *—--- 

ΑριΦ. Ρ/34/288 (5) 


Χαρακτηρισμός ως ιστορικού διατηρητέου μνημείου του κο- 

νακιού «Ζαβιτσιάνου» ιδιοκτησίας Μαρίνας Δερβέναγα, 

στην Πηγή (μεγάλη Πουλϊάνα) Τρικάλων. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη : 

1. Τις διατάξεις : α) του Ν.1558/85 «περί Κυβέρνησης 
και Κυβερνητικών Οργάνων» που δημοσιευθήκε στο ΦΕΚ 

137/τ. Α'/26.7.85. 

β) Του άρθρου 52 του Ν.5351/32 «περί Αρχαιοτήτων». 

γ) Του Ν.1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 1830» 

δ) Του Π.Δ. 941/77 «περί Οργανισμού του ΥΠΠΕ». 

ε) Την ΥΑ ΟΕ/39750/6.8.85 «Μεταβίβαση αρμοδιο¬ 
τήτων και δικαιώματος υπογραφής «Με εντολή Υπουργού» 
στους Γενικό Γραμματέα, Διευθυντές και Τμηματάρχες της 
Κεντρικής Υπηρεσίας του Υπουργείου Πολιτισμού». (ΦΕΚ 
486/Β/6.8.85). 

2. Το Π.Δ.161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

3. Τα στοιχεία του φακέλου. 

4. Την 13/18.10.85 ομόφωνη γνωμοδότηση του Τοπικού 
Συμβουλίου Μνημείων Θεσσαλίας, αποφασίζουμε: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία, σύμφωνα με το Ν. 
1469/50, το κονάκι «Ζαβιτσιάνου» ιδιοκτησίας Μαρίνας 
Δερβέναγα στην Πηγή (μεγάλη Πουλϊάνα) Τρικάλων, γιατί 
αποτελεί αξιόλογο και αντιπροσωπευτικό δείγμα αρχιτε¬ 
κτονικής του περασμένου αιώνα, μοναδικό στην Πηγή Τρι¬ 
κάλων, απαραίτητο για τη μελέτη της εξέλιξης της αρχιτε¬ 
κτονικής στην περιοχή αυτή. Επίσης αποτελεί σημείο ανα¬ 
φοράς συνδεδεμένο με την μνήμη των κατοίκων της περιο- 

χή?· 

Είναι κτίριο δυόροφο, λιθόκτιστο και κεραμοσκεπές, με 
κάτοψη που αναπτύσσεται σε τρία επίπεδα : το ημιυπόγειο 
το ισόγειο και τον όροφο. Η είσοδο^ βρίσκεται στον άξονα 
της νότιας όψης διαμορφώνεται σε εσοχή και η υψομετρική 
της διαφορά με το επίπεδο του εδάφους καλύπτεται με οκτώ 
μαρμάρινα σκαλοπάτια. Στο αριστερό μέρος της εισόδου 
υπάρχει εντοιχισμένη επιγραφή που αναφέρει ότι «ΑΙ Ε- 
ΠΑΥΛΕΙΣ ΠΟΤΛΙΑΝΑ ΚΑΙ ΓΟΤΡΤΖΗ ΗΓΟΡΑΣΘΗ- 
ΣΑΝ ΤΠΟ ΚΩΝΣΤ. ΤΣΙΤΣΟΠΟΤΛΟΤ ΤΟΤ ΕΚ ΚΑΡ¬ 
ΠΕΝΗΣΙΟΥ ΕΤΕΙ 1893 ΜΑ Ι ΟΥ 31». 

Οι όψεις του είναι απλές χωρίς διακοσμητικά στοιχεία 
εκτός από τις οριζόντιες ταινίες που χωρίζουν αισθητικά 
τους ορόφους στην πρόσοψη και τις περίτεχνες χυτές συδε- 
ριές με απόληξη λόγχης, των παραθύρων του ισογείου. 
2/το κέντρο της δυτικής πλευράς βρίσκεται το κλιμακο¬ 
στάσιο που έχει κυκλική διαμόρφωση και αναπτύσσεται αϊτό 
το ημιυπόγειο μέχρι τον όροφο. Στον όροφο το μεγαλύτερο 
μέρος του νότιου τοίχου υποχωρεί προς τα πίσω δημιου¬ 
ργώντας μεγάλη βεράντα. 

Επίσης η περίφραξη του κτιρίου είναι αξιόλογη, κατα¬ 
σκευασμένη από λιθοδομή με τετράγωνους πεσούς, πάνω 
στους οποίους στηρίζονται περίτεχνες χυτές λογχόμορφες 
σιδεριές. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 17 Ιανουάριου 1986 

Με Εντολή Υπουργού 
Ο Διευθυντής 
ΓΕΩΡΓ. ΝΙΝΟΣ 


Αριθ. Γ/3106/2948 (6) 


Χαρακτηρισμός ως ιστορικού διατηρητέου μνημείου της 

οικίας Ευσταθίου και Νικολάου Κράλη στη Μήθυμνα Λέ¬ 
σβου και χώρου που το περιβάλλει. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη : 

1. Τις διατάξεις : α) του Ν.1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τ. Α'/26.7.85). 

β) Του άρθρου 52 του Ν.5351/1932 «περί Αρχαιοτήτων». 

γ) Του Ν.1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 1830». 

δ) Του Π.Δ.941/77 «περί Οργανισμού του ΥΠΠΕ». 

ε) Την ΥΑ ΟΕ/39750/6.8.85 «Μεταβίβαση αρμοδιο¬ 
τήτων και δικαιώματος υπογραφός «Με Εντολή Υπουργού» 
στους Γενικό Γραμματέα, Διευθυντές, Τμηματάρχες της 
Κεντρικής Υπηρεσίας του Υπουργείου Πολιτισμού. 

2. Το Π.Δ.161/26.4.84 (ΦΕΚ 54/Α/30.4.84) «περί 

ανακατανομής αρμοδιοτήτων των Υπουργείων ΥΠΠΕ- 

3. Τα στοιχεία του φακέλλου που σχημάτισε η 1η Εφο¬ 
ρεία Νεωτέρων Μνημείων. 

4. Την 4/28.3.85 ομόφωνη γνωμοδότηση του Τοπικού 
Συμβουλίου Μνημείων Νήσων, αποφασίζουμε : 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία, σύμφωνα με τις δια¬ 
τάξεις του Ν.1469/50 το κτίριο ιδιοκτησίας Ευσταθίου και 
Νικολάου Κράλη, στη Μήθυμνα Λέσβου, διότι αποτελεί ση¬ 
μείο αναφοράς συνδεδεμένο με τη μνήμη των κατοίκων της 
περιοχής και είναι σημαντικό για τη μελέτη της εξέλιξης 
της αρχιτεκτονικής στον συγκεκριμένο χώρο. Χτίστηκε το 
1926 και είναι διόροφο με υπόγειο, λιθόκτιστο κεραμοσκε¬ 
πές. Η λιθοδομή είναι εμφανής αρμολογημένη. Χαρακτη- 
* ριστικά στοιχεία είναι οι ψευδοπεσσοί των γωνιών, οι πα- 
αστάδες των ανοιγμάτων, τα κορνιζώματα και η οριζόντια 
ώνη στο ύψος του δαπέδου του ορόφου, που είναι κατασκευα¬ 


σμένα από συμπαγή τούβλα. Η χρήση των τούβλων σε συν¬ 
δυασμό με την εμφανή λιθοδομή προσδίδουν μια ιδιαιτερό¬ 
τητα στη μορφή του κτιρίου, του οποίου η τυπολογία ξε¬ 
φεύγει από τα συνηθισμένα τοπικά λαϊκά πρότυπα. 

Για την πληρέστερη ανάδειξη του μνημείου, η προστασία 
επεκτείνεται και στον χώρο που το περιβάλλει ο οποίος ταυ¬ 
τίζεται με τα όρια του οικοπέδου του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 1986 

Με Εντολή Υπουργού 
Ο Διευθυντής 

Γ. ΝΙΝΟΣ 


Αριθ. Γ/2804/2951 (7) 


Χαρακτηρισμός ως έργου τέχνης του σχολικού κτιρίου της 

κοινότητας Παραδείσιου Ρόδου, στη θέση «Μπαρμπα- 

κάνα». 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη : 

1. Τις διατάξεις : α) του Ν.1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τ. Α'/26.7.85. 

β) Του άρθρου 52 του Ν.5351/1932 «περί Αρχαιοτήτων». 

γ) Του Ν.1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 1830» 

δ) Του Π.Δ.941/77 «περί Οργανισμού του ΥΠΠΕ». 

ε) Την ΥΑ/ΟΕ/39750/6.8.85 «Μεταβίβαση αρμοδιο¬ 
τήτων και δικαιώματος υπογραφής «Με Εντολή Υπουργού» 
στους Γενικό Γραμματέα, Διευθυντές και Τμηματάρχες της 
Κεντρικής Υπηρεσίας του Υπουργείου Πολιτισμού. 

2. Το Π.Δ.161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΕΕ- 
ΥΧΟΠ. 

3. Τα στοιχεία του σχετικού φακέλλου που σχημάτισε η 
3η Εφορεία Νεωτέρων Μνημείων. 

4. Την 9/20.8.85 ομόφωνη γνωμοδότηση του Τοπικού 
Συμβουλίου Μνημείων Δωδεκάνησου, αποφασίζουμε : 

Χαρακτηρίζουμε ως έργο τέχνης που χρειάζεται ειδική 
κρατική προστασία, σύμφωνα με τις διατάξεις του Ν. 1469/ 
1950, το σχολικό κτίριο της Κοινότητας Παραδείσιου Ρό¬ 
δου στη θέση «Μπαρμπάκανα» διότι είναι ένα πολύ ενδια¬ 
φέρον και αξιόλογο δείγμα αρχιτεκτονικής διδακτηρίων με 
πλήθος αξιόλογων μορφολογικών στοιχείων. Αποπερατώ¬ 
θηκε το 1915, βρίσκεται σε μια από τις ομορφότερες και 
περίοπτες τοποθεσίες του χωριού και είναι λιθόκτιστο, ισό¬ 
γειο κεραμοσκεπές με ξύλινα ταμπλαδωτά κουφώματα. Δια- 
κρίνεται για τον τονισμό του κεντρικού άξονα και τη συμ¬ 
μετρική διάταξη των στοιχείων των όψεων. Εσωτερικά απο- 
τελείται από ένα τεράστιο χώρο και δύο δωμάτια προς την 
πλευρά της κυρίας εισόδου και το ταβάνι είναι ξύλινο με δια¬ 
κοσμήσεις. Πλήθος μορφολογικά στοιχεία ζωγραφίζουν τις 
όψεις, όπως διασκοσμητικές ταινίες με γεισίποδες, που δια¬ 
τρέχουν ολόγυρα το κτίριο περιμετρικές κορνίζες στα πα¬ 
ράθυρα που στέφονται με γείσο καθώς και πολλά άλλα σκα- 
λίσματα πάνω στον πορόλιθο. 

Ο αρμονικός συνδυασμός όλων των πιο πάνω αξιόλογων 
στοιχείων δίδει στο κτίριο τον χαρακτήρα του έργου τέχνης. 

Επίσης παρουσιάζει και μεγάλο ιστορικό ενδιαφέρον, γιατί 
αποτελεί σημείο αναφοράς για την ιστορία της αρχιτεκτο¬ 
νικής της περιοχής καθώς και πολιτιστικό, συναισθηματικό 

και ιστορικό ερέθισμα για τους κατοίκους του Παραδείσιου, 
λόγω της λειτουργίας του ως σχολείου, θεάτρου, βιβλιοθή¬ 
κης και κινηματογράφου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 1986 

Με Εντολή Τπουργού 
Ο Διευθυντής 
ΓΕΩΡΓ. ΝΙΝΟΣ 


Αριθ. Γ/166/276131/2949 (8) 


Χαρακτηρισμός ως ιστορικού τόπου του αμφιθεατρικού χώ¬ 
ρου με την πλατεία του, γνωστού ως «στάδιο» στις Μηλιές 

Πηλίου. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη : 

1. Τις διατάξεις : α) του Ν.1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τ. Α'/26.7.85). 

β) Του άρθρου 52 του Ν.5351/32 «περί Αρχαιοτήτων». 

γ) Του Ν.1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 1830» 

δ) Του Π.Δ.941/77 «περί Οργανισμού του ΥΠΠΕ». 

ε) Την Υ.Α. ΟΕ/39750/6.8.85 «Μεταβίβαση αρμοδιο¬ 
τήτων και δικαιώματος υπογραφής «Με εντολή Υπουργού» 
στους Γενικό Γραμματέα, Διευθυντές και Τμηματάρχες της 
Κεντρικής Υπηρεσίας του Υπουργείου Πολιτισμού (ΦΕΚ 
486/Β/6.8.85). 

2. Το Π.Δ.161/26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ-ΥΧΟΠ». 

3. Τα στοιχεία του σχετικού φακέλου που σχημάτισε η 
5η Εφορεία Νεωτέρων Μνημείων. 

4. Την 14/21.3.85 ογόμφωνη γνωμοδότηση του Τοπικού 
Συμβουλίου Μνημείων Θεσσαλίας, αποφασίζουμε : 

Χαρακτηρίζουμε ως ιστορικό τόπο που χρειάζεται ειδική 
κρατική προστασία, σύμφωνα με. τις διατάξεις του Ν.1469/ 
1950, τον αμφιθεατρικό χώρο με την πλατεία του, που είναι 
γνωστό σαν «Στάδιο» στις Μηλιές Πηλίου, διότι είναι άμεσα 
συνδεδεμένο με την κοινωνικοπολιτιστική ζωή του χωριού 
από τις αρχές του 19ου αιώνα μέχρι και μετά το 1930. Στη 
διάρκεια της περιόδου αυτής, όλες οι πολιτιστικές, κοινω¬ 
νικές, σχολικές και λοιπές υπαίθριες εκδηλώσεις του χωριού 
γίνονταν στο Στάδιο, του οποίου η παρακμή άρχισε μετά την 
κατασκευή κεντρικής πλατείας. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 15 Ιανουάριου 1986 

Με Εντολή Υπουργού 
Ο Διευθυντήε 

ΓΕΩΡΓ. ΝΙΝΟΣ 


Αριί. Γ/3684/61243 - (9) 


Χαρακτηρισμός ως έργου τέχνης του συγκροτήματος «VII.- 
ΕΑ Κ088Α» στην περιοχή Σαρρόκου της Κέρκυρας. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη : 

1. Τις διατάξεις : α) του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τ. Α'/26.7.85, β) του άρθρου 52 του Ν. 5351/1932 
«περί Αρχαιοτήτων», γ) του Ν. 1469/50 «περί προστασίας 
ειδικής κατηγορίας οικοδομημάτων και έργων τέχνης μετα¬ 
γενεστέρων του 1830», δ) του Π.Δ. 941/77 «περί Οργα¬ 


νισμού του ΥΠΠΕ», ε) την ΥΑΑ ΟΕ/39750/6.8.85 «Μετα¬ 
βίβαση αρμοδιοτήτων και δικαιώματος υπογραφής» «Με 
Εντολή Υπουργού» στους Γενικό Γραμματέα, Διευθυντές, 
Τμηματάρχες της Κεντρικής Υπηρεσίας του Υπουργείου 
Πολιτισμού (ΦΕΚ 486/Β/6.8.85). 

2. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

3. Τα στοιχεία του φακέλλου που σχημάτισε η 6η Εφο¬ 
ρεία Νεωτέρων Μνημείων ύστερα από σχετική αίτηση των 
ιδιοκτητών του συγκροτήματος «νΐΕΕΑ Κ033Α». 

4. Την 13/85 ομόφωνη γνωμοδότηση του Τοπικού Συμ¬ 
βουλίου Μνημείων Ηπείρου, αποφασίζουμε : 

Χαρακτηρίζουμε ως έργο τέχνης που χρειάζεται ειδική 
κρατική προστασία, σύμφωνα με τις διατάξεις του Ν. 1469/ 
50, το συγκρότημα «νΐΕΕΑ Κ033Α» ιδιοκτησίας Γερά¬ 
σιμου Ασπιώτη, Μαρίας Ασπιώτη και Αμαλίας Ασπιώτη - 
Αργυρού στην περιοχή Σαρρόκου της Κέρκυρας, διότι απο¬ 
τελεί αξιόλογο δείγμα της επτανησιακής αρχιτεκτονικής και 
ιδιαίτερα της αστικής αρχιτεκτονικής που έχει δεχθεί σε 
έντονο βαθμό αρχιτεκτονικές επιδράσεις ξένης χώρας, και 
στο οποίο γίνεται προσπάθεια αφομοίωσης των «ξένων» 
στοιχείων. Πρόκειται για κτίριο τριόροφο με ημιϋπόγειο. 
Άρχισε να κατασκευάζεται το 1864 σε σχέδια του αρχικού 
ιδιοκτήτη και γνωστού ζωγράφου Ν. Ασπιώτη, μετά την 
επιστροφή του από μακροχρόνιο ταξίδι στην Ιταλία, γιαυτό 
έχει έντονες επιδράσεις από αναγεννησιακά στοιχεία της 
Ιταλικής αρχιτεκτονικής. 

Το 1912 έγιναν προσθήκες (πτέρυγες) στο ισόγειο ενώ 
το 1923 προστέθηκε χώρος στην μια πτέρυγα του ορόφου 
και μπροστά από αυτόν δημιουργήθηκε σκεπαστός εξώ¬ 
στης. Χαρακτηριστικό στοιχείο είναι η διαφοροποίηση στην 
όψη του ισογείου από τις όψεις των ορόφων με'τη χρήση των 
τοξωτών κορνιζωμάτων πάνω από τα ανοίγματα του ισο¬ 
γείου ενώ στους ορόφους τα ανοίγματα πλαισιώνονται από 
αρθογωνικές κορνίζες. Η συμμετρία των ανοιγμάτων το¬ 
νίζεται με την κατασκευή γωνιακών και ενδιάμεσων ψευδο¬ 
πεσσών που στην κύρια όψη έχουν ανάγλυφη διακόσμηση 
και οριζόντιων ζωνών με ανάγλυφες διακοσμήσεις σε πλαί¬ 
σιο κάτω από κάθε παράθυρο. Τέλος, ενδιαφέρον παρουσιά¬ 
ζει και η κατασκευή των στηθαίων που στέφουν τις στέγες 
του δώματος και των δύο πτερύγων του ισογείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 1986 

Με Εντολή Υπουργού 
Ο Διευθυντής 
Γ. ΝΙΝΟΣ 


Αριθ. Γ/3095/2945 (10) 


Χαρακτηρισμός ως ιστορικού διατηρητέου μνημείου της 
οικίας Χρυσής Μπουρδαντωνάκη στις οδούς Αρίωνος και 
Μυρσίλλου της Μήθυμνας Λέσβου. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη : 

1. Τις διατάξεις : α) του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τ. Α'/26.7.85, β) του άρθρου 52 του Ν. 5351/32 «περί 
Αρχαιοτήτων», γ) του Ν. 1469/50 «περί ειδικής προστασίας 
κατηγορίας οικοδομημάτων και έργων τέχνης μεταγενεστέ¬ 
ρων του 1830», δ) του Π.Δ. 941/77 «περί Οργανισμού του 
ΥΠΠΕ», ε) την Υ.Α. ΟΕ/39750/6.8.85 «Μεταβίβαση αρμο¬ 
διοτήτων και δικαιώματος υπογραφής» «Με εντολή Υπουρ¬ 
γού» στους Γεν. Γραμματέα, Δ/ντές και Τμηματάρχες της 
Κεντρικής Υπηρεσίας του Υπουργείου Πολιτισμού» (ΦΕΚ 
486/Β/6.8.85). 

ι 


2. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 

ΥΧΟΠ». 

3. Τα στοιχεία του φακέλλου που σχημάτισε η 1η Εφο¬ 
ρεία Νεωτέρων Μνημείων. 

4. Την 4/28.3.85 ομόφωνη γνωμοδότηση του Τοπικού 
Συμβουλίου Μνημείων Νήσων, αποφασίζουμε : 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία, σύμφωνα με τις δια¬ 
τάξεις του Ν. 1469/50, το κτίριο ιδιοκτησίας Χρυσής Μπουρ- 
δαντωνάκη στις οδούς Αρίωνος και Μυρσίλλου της Μήθυμνας 
Λέσβου, διότι αποτελεί σημείο αναφοράς συνδεδεμένο με τη 
μνήμη των κατοίκων της περιοχής και ακόμη διότι είναι 
σημαντικό για τη μελέτη της εξέλιξης της αρχιτεκτονικής 
στον συγκεκριμένο χώρο. Πρόκειται για αξιόλογο κτίσμα, 
του τελευταίου τέταρτου του 19ου αιώνα, δυόροφο, του ο¬ 
ποίου το ισόγειο είναι χτισμένο με εμφανή αρμολογημένη 
λιθοδομή ο δε όροφος είναι ξύλινος. Τμήματα του ορόφου 
προεξέχουν και στηρίζονται σε ξύλινες αντηρίδες σύμφωνα με 
τα τοπικά πρότυπα. Το κτίριο εκτός από την ιστορική αξία 
του, παρουσιάζει και ιδιαίτερα αισθητικό ενδιαφέρον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουαρίου 1986 
Με Εντολή Υπουργού 
Ο Διευθυντής 
ΓΕΩΡΓ. ΝΙΝΟΣ 


Αρι-». 70050/348 (11) 


Καθορισμός προϋποθέσεων εκ νέου απογραφής διαγραφέ- 

ντων ναυτικών σύμφωνα με το άρθρο 35 του Ν. 1085/80 

(και εξαιρέσεις διαγραφής). 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 
Έχοντας υπόψη : 

α) Το άρθρο 63 του Κώδικα Δημοσίου Ναυτικού Δι¬ 
καίου (Ν.Δ.187/73). 

β) Το άρθρο 35 του Ν. 1085/80. 

γ) Το από 3.9.85 Πρακτικό Σύσκεψης στο ΝΑΤ που δια¬ 
βιβάστηκε με το Ε. 206/17.9.85 ΝΑΤ, αποφασίζουμε : 

Άρθρο 2. 

Επαναπογράφονται στα οικεία Μητρώα οι ναυτικοί, που 
διαγράφτηκαν, σύμφωνα με το άρθρο 63 του ΚΔΝΔ, όπως 
συμπληρώθηκε με το άρθρο 35 του Ν. 1085/80, ανεξαρτή¬ 
τως ηλικίας, μετά από σχετική αίτηση και προσκόμιση πι¬ 
στοποιητικού υγειονομικής εξέτασης από την ΥΕΑΝΕΘ, 
σύμφωνα με τις περί υγειονομικής εξέτασης των απογραφο- 
μίνων ναυτικών διατάξεις, όπως παρακάτω : 

1. Οι ναυτικοί, που είναι κάτοχοι αποδεικτικών ναυτικής 
ικανότητας (Διπλώματα - Πτυχία - Άδειες). 

2. Οι απόφοιτοι ΑΔΣΕΝ και Ν. Λυκείων. 

3. Οι ναυτικοί ,που έχουν τουλάχιστον δμηνον πραγμα¬ 
τική θαλάσσια υπηρεσία. 

Άρθρο 2. 

Διαγραφέντες γενικά ναυτικοί, σύμφωνα με τις διατά¬ 
ξεις της παρ. 4 του άρθρου 35 του Ν. 1085/80, μπορούν να 
επαναπογράφουν, εφόσον πληρούν τις πάγιες διατάξεις περί 
απογραφής ναυτικών. 

Άρθρο 3. 

Εξαιρούνται της δυνατότητας επαναπογραφής κατά τις 
διατάξεις των άρθρων 1 και 2 της απόφασης αυτής, οι Δη¬ 
μόσιοι υπάλληλοι, οι στρατιωτικοί, οι συνταξιούχοι και γε¬ 
νικά οι έχοντες ασυμβίβαστο με την ιδιότητα του ναυτικού. 

Η εξαίρεση αυτή δεν επεκτείνεται στους καθηγητές των 
Σχολών Εμπορικού Ναυτικού, στρατιωτικούς ή πολίτες γε¬ 
νικά. 

Άρθρο 4. 

1. Ο χρόνος κατά τον οποίο ο ναυτικός κωλυόταν για 


ναυτολόγηση (στράτευση, ανεργία, ασθένεια, στέρηση Ν. 
Φ.) ,δεν λαμβάνεται υπόψη για τον υπολογισμό του χρόνου 
που προβλέπεται από το άρθρο 35 παρ. 4 του Ν. 1085/80. 

2. Η απόδειξη της πιο πάνω αδυναμίας προς ναυτολόγηση 
θα γίνεται με την προσκόμιση επίσημων δικαιολογητικών. 

Άρθρο 5. 

1. Οι ναυτικοί, που επαναπογράφονται, σύμφωνα με την 
παρούσα ,θα απογράφονται με τον αριθμό του προηγούμενου 
Ν.Φ., διατηρώντας τον ίδιο αριθμό Μητρώου Ναυτικού. 

2. Τα Ν.Φ. των διαγραφέντων από τα Μητρώα Ναυτικών 
θα σφραγίζονται με την ένδειξη «ΔΕΝ ΙΣΧΥΕΙ ΓΙΑ ΝΑΥ¬ 
ΤΟΛΟΓΗΣΗ» (Άρθρο 35 παρ. 4 Ν.1085/80)» και θα 
κρατούνται από τους ίδιους τους ναυτικούς, για οποιαδήποτε 
εξωεπαγγελματική χρήση. 

Άρθρο 6. 

Εξαιρούνται από την εφαρμογή της παρ. 4 του άρθρου 
35 του Ν. 1085/80, οι κατηγορίες που προβλέπονται στις 
περί ειδικών προσόντων απογραφής ναυτικών διατάξεις. 

Η ισχύς της απόφασης μας αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 20 Ιανουαρίου 1986 

ο ΥΠΟΥΡΓΟΙ 

ΕΥΣΤΑΘΙΟΣ ΑΛΕΧΑΝΔΡΗΧ 


Αρι·9. Δ.Υ. 533 (12) 


Χορήγηση άδειας ασκήσεως επαγγέλματος Ιατρού στην Ευ¬ 
δοξία Στυλιάτου του Δημητρίου για την περιφέρεια του 
Ιατρικού Συλλόγου Αγρίνιου. 

Ο ΝΟΜΑΡΧΗΣ ΑΙΤΩΛΙΑΣ & ΑΚΑΡΝΑΝΙΑΣ 

Με τη Δ.Υ.533/16.1.1986 απόφαση του Νομάρχη Αι¬ 
τωλίας και Ακαρνανίας, που εκδόθηκε σύμφωνα με τις κεί¬ 
μενες διατάξεις χορηγήθηκε άδεια άσκησης επαγγέλματος 
Ιατρού στην Ευδοξία Στυλιάτου του Δημητρίου, για την 
περιφέρεια του Ιατρικού Συλλόγου Αγρίνιου. 

Μεσολόγγι, 16 Ιανουαρίου 1986 
Με εντολή Νομάρχη 
Ο Δ/ντής 

ΣΑΒΒΑΣ ΧΑΛΒΑΤΖΗΣ 


Αριδ. 1305 (131) 


Έγκριση πρόσληψης προσωπικού με τις διατάξεις του Κεφ. 

Β' του Ν. 993/79 στο Νοσ/μείο Ατυχημάτων και Αποκα- 

ταστήσεως Τραυματιών Αναπήρων «Ο ΑΠΟΣΤΟΛΟΣ 

ΠΑΥΛΟΣ». 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη : 

1. Τις διατάξεις του Κεφ. Β' του Ν.993/79. 

2. Την αριθ. 17/20.3.84 Πράξη Τριμελούς Επιτροπής 
Υπουργών. 

3. Τα άρθρα 8,9 και 10 του Ν. 1476/84. 

4. Το αριθ. 158/10.1.86 έγγραφο του Νοσ/μείου καθώς 
και την απόφαση του Δ.Σ. 20/17.12.85, αποφασίζουμε,. 

Εγκρίνουμε την προσωρινή και μέχρι οκτώ (8) μήνες πρό¬ 
σληψη, με σχέση εργασίας Ι.Δ. και αποδοχές τις των Σ.Σ.Ε., 
ενός (1) χειρ ιστού - εμφανιστού για κάλυψη επειγουσών 
αναγκών του Νοσοκομείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Παρασκευή, 17 Ιανουαρίου 1986 
Ο Νομάρχης 

ΗΡ. ΠΑΠΑΔΟΠΟΥΛΟΣ 

Αριθ. 1333 


.(14) 


Χορήγηση άδειας ασκήσεως επαγγέλματος ιατρού στον 
Σπυρίδωνα Ματθαίου του Ζαφειριού για την περιφέρεια 
του Ι.Σ. Αθηνών. 


Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Με την 1333/15.1.86 απόφαση του Νομάρχη Ανατ. Ατ¬ 
τικής, που εκδόθηκε σύμφωνα με τις διατάξεις του Α.Ν. 
1565/39 (άρθ. 1,2 και 3) και των Ν.Δ. 67/68,126/74 καθώς 
και του Ν.1193/81 άρθ. 21 παρ. 2 και τις αριθ. 75/362, 75/ 
363 οδηγίες της Ε.Ο.Κ. χορηγήθηκε άδεια ασκήσεως επαγ¬ 
γέλματος ιατρού στον Σπυρίδωνα Ματθαίου του Ζαφειριού 
για την περιφέρεια του Ι.Σ. Αθηνών. 

Αγ. Παρασκευή, 15 Ιανουάριου 1986 
Με εντολή Νομάρχη 
Η Δ/ντής 

ΜΕΡΟΠΗ ΓΙΑΝΝΑΚΑΚΗ 


Αριθ. 916 


(45) 


1939, Ν.Δ.67/1968, Ν.Δ.127/74 χορηγήθηκε άδεια άσκη¬ 
σης ιατρικού επαγγέλματος στην Παπαδουλή Δέσποινα του 
Θεοδώρου για τον Ιατρικό Σύλλογο Αθηνών. 

Αιγάλεω, 15 Ιανουαρίου 1986 
Με εντολή Νομάρχη 
Η Δ/ντής 

ΜΑΡΙΑ ΚΩΝΣΤΑΙΝΤΙΙΝ1ΙΔΟΥ 


Αριθ. Α4/1212 


Χορήγηση άδειας άσκησης Ιατρικού επαγγέλματος, στον 
Δημητρούλη Δημήτριο, στο Δ.Δ.Α. 

Ο ΝΟΜΑΡΧΗΣ Δ.Δ.Α. 

Με την Α4/1212/15.1.86 απόφαση του Νομάρχη Δ.Δ.Α., 
που εκδόθηκε σύμφωνα με τις διατάξεις των : Α.Ν.1565/ 
1939, Ν.Δ. 67/1968, Ν.Δ. 127/74 χορηγήθη κε άδεια άσκη¬ 
σης Ιατρικού επαγγέλματος, στον Δημητρούλη Δημήτριο 
του Χρήστου, για τον Ιατρικό Σύλλογο Αθηνών. 

Αιγάλεω, 15 Ιανουαρίου 1986 

Με εντολή Νομάρχη 
Η Δ/ντής 

ΜΑΡΙΑ ΚΩΝΣΤΑΝΤΙΝΙΔΟΓ 


Χορήγηση άδειας ασκήσεως επαγγέλματος ιατρού στον Δη- 
μητρεο Καλογερά του Μιχαήλ και Νικόλαο Ματίδη του 
Κων/νου για την περιφέρεια του Ι.Σ. Αθηνών. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Με τις 916, 1397/15.1.86 αποφάσεις του Νομάρχη Ανατ. 
Αττικής, που εκδόθηκαν σύμφωνα με τις διατάξεις του Α.Ν. 
1565/39 (άρθρ. 1, 2 και 3) και των Ν.Δ. 67/68, 127/74 
καθώς και του Ν.1193/81 αρθ. 21 παρ. 2 χορηγήθηκε άδεια 
ασκήσεως επαγγέλματος ιατρού στους : Δημήτριο Καλογε- 
ρά του Μιχαήλ και Νικόλαο Ματίδη του Κων/νου, για την 
περιφέρεια του Ι.Σ. Αθηνών. 

Αγ. Παρασκευή, 15 Ιανουαρίου 1986 
Με εντολή Νομάρχη 

Η Δ/ντής 

ΜΕΡΟΠΗ ΓΙΑΝΝΑΚΑΚΗ 


Αριθ. Α4/628 (16) 


Χορήγηση άδειας άσκησης Οδοντιατρικού επαγγέλματος 
στην Θωμοπούλου Διαμάντω στο Δ.Δ.Α. 

Ο ΝΟΜΑΡΧΗΣ Δ.Δ.Α. 

Με την Α4/628/13.1.86 απόφαση του Νομάρχη Δ.Δ.Α., 
που εκδόθηκε σύμφωνα με τις διατάξεις των Α.Ν. 1565/ 
1939, του από 22/4-4/5/1939 Β.Δ. χορηγήθηκε άδεια άσκη¬ 
σης Οδοντιατρικού επαγγέλματος στην Θωμοπούλου Δια- 
μάντω του Κων/νου, για τον Οδοντιατρικό Σύλλογο Αθηνών. 

Αιγάλεω, 13 Ιανουαρίου 1986 
Με εντολή Νομάρχη 
Η Δ/ντής 

ΜΑΡΙΑ ΚΩΝΣΤΑΝΤΙΝΙΔΟΤ 


Αριθ. Α4/1093 (17) 


Χορήγηση άδειας άσκησης Ιατρικού επαγγέλματος στην 
Παπαδουλή Δέσποινα, στο Δ.Δ.Α. 

Ο ΝΟΜΑΡΧΗΣ Δ.Δ.Α. 

Με την Α4/1093/15.1.86 απόφαση του Νομάρχη Δ.Δ.Α., 
που εκδόθηκε σύμφωνα με τις διατάξεις των : Α.Ν.1565/ 


Αριθ. Α4/11387 (19) 

Χορήγηση άδειας άσκησης Ιατρικού επαγγέλματος στην 
Γεωργιάδη Ερμιόνη, στο Δ.Δ.Α. 

Ο ΝΟΜΑΡΧΗΣ Δ.Δ.Α. 

Με την Α4/1387/17.1.86 απόφαση του Νομάρχη Δ.Δ.Α., 
που εκδόθηκε σύμφωνα με τις διατάξεις των : Α.Ν. 1565/ * 
1939, Ν.Δ. 67/1968, Ν.Δ. 127/74 χορηγήθηκε άδεια άσκη¬ 
σης Ιατρικού επαγγέλματος στην Γεωργιάδη Ερμιόνη του 
Θεόφιλου, για τον Ιατρικό Σύλλογο Αθηνών. 

Αιγάλεω, 17 Ιανουαρίου 1986 
Με εντολή Νομάρχη 
Ο Διευθυντής 

ΚΩΣΤΑΣ ΓΚΟΤΖΑΜΑΝΗΣ 


Αριθ. 545 (20) 

Ανάκληση άδειας ιδρύσεως και λειτουργίας Φαρμακείου του 
Σωτηρίου Τραγανίτη, στο Δήμο Τρικκαίων, του Νομού 
Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Με την 545/20.1.86 απόφαση του Νομάρχη Τρικάλων, που 
εκδόθηκε σύμφωνα με τις διατάξεις της κείμενης Φαρμα¬ 
κευτικής νομοθεσίας, ανακλήθηκε η άδεια ιδρύσεως και λει¬ 
τουργίας Φαρμακείου, του Σωτηρίου Τραγανίτη στο Δήμο 
Τρικκαίων, οδός Λαρίσης 47, η οποία είχε χορηγηθεί με τις 
9089/69 και 17854/69 αποφάσεις του Νομάρχη, λόγω παραι- 
τήσεώς του. 

Τρίκαλα, 20 Ιανουαρίου 1986 

Ο Νομάρχης 

Ο Δ/ντής 
ΠΕΤΡΟΣ ΡΙΖΟΣ 


ΑΓΟΡΑ ΝΟΜΙΚΕΣ ΔΙΑΤΑΞΕΙΣ 

Αριθ. Α2-12610 (21) 


ΑΓΟΡΑΝΟΜΪΚΗ ΔΙΑΤΑΞΗ αριθ. 5 
Τροποποίηση του άρθρου 409 της 72/77 Α.Δ. όπως αυτό 
αντικαταστάθηκε με την 13/1983 Α.Δ. 

Ο ΥΠΟΥΡΓΟΣ ΕΜΠΟΡΙΟΥ 
Έχοντας υπόψη : 

1. Τον Ν. 1558/85 «Περί Κυβερνήσεως και Κυβερνητι¬ 
κών Οργάνων» 

2. Το Π.Δ. 607/76 «Περί Οργανισμού του Υπουργείου 
Εμπορίου». 

3. Το Ν.Δ. 136/46 «Περί Αγορανομιχού Κώδικα», όπως 
τροποποιήθηκε και συμπλήρώθηκε μεταγενέστερα. 

4. Την 72/77 Αγορανομική Διάταξη «Περί Κωδικοποιή- 
σεως Αγορανομικών Διατάξεων που εκδόθηκαν μέχρι 30.6 
1977» όπως τροποποιήθηκε και συμπληρώθηκε μεταγενέ¬ 
στερα. 

5. Την 13/83 Αγορανομική Διάταξη «Περί διαμορφώσεως 
τιμής διαθέσεως της αποφλοιωμένης τεμαχισμένης νωπής 
πατάτας από τις βιομηχανικές και βιοτεχνικές επιχειρήσεις 
του είδους με βάση την μέση μηνιαία σταθμική τιμή αγοράς 

6. Τα σχετικά υπομνήματα βιοτεχνιών αποφλοίωσης κα ι 
τεμαχισμού πατάτας. 

7. Την ανάγκη εξασφάλισης ομαλής εμπορίας της απο¬ 
φλοιωμένης και τεμαχισμένης νωπής πατάτας, αποφασί¬ 
ζουμε : 


Άρθρο 1. 

Η παράγ. 4 του άρθρου 409 της 72/77 Α.Δ. όπως αυτό 
αντικαταστάθηκε με την 13/83 όμοια Διάταξη αντικαθί¬ 
σταται ως εξής : 

«Παράγ. 4». Η τιμή διαθέσεως της νωπής αποφλοιωμέ¬ 
νης τεμαχισμένης πατάτας θα διαμορφώνεται για όλο τον 
επόμενο μήνα με βάση την μέση μηνιαία σταθμική τιμή αγο¬ 
ράς του προηγούμενου μήνα, προσαυξημένη μέχρι 18 δρα¬ 
χμές το κιλό, κατά ανώτατο όριο. 

Άρθρο 2. 

1. Οι παραβάτες της παρούσας που ισχύει σε όλη την 
επικράτεια από της επομένης της ανακοίνωσής της στον ημε¬ 
ρήσιο τύπο, διώκονται και τιμωρούνται σύμφωνα με τον 
Αγορανομικό Κώδικα που ισχύει. 

Η απόφαση αυτή να δημοσιευθεί στην Εφημερίδα της Κυ- 
βερνή^εως. 

ΑΦήνα, 22 Ιανουάριου 19Θ6 

ο ΥΠΟΥΡΓΟΣ 

ΝΙΚΟΛΑΟΣ ΑΚΡΙΤΙΔΗΧ 


ΑΠΟ ΤΟ ΕΟΚΙΚΟ ΤΥΠΟΓΡΑΦΕΙΟ 




